CELEX: 62020TB0252
Language: et
Date: 2021-06-08 00:00:00
Title: Kohtuasi T-252/20: Üldkohtu 8. juuni 2021. aasta määrus – Silver jt versus nõukogu (Tühistamishagi – Vabadusel, turvalisusel ja õigusel rajanev ala – Ühendkuningriigi Euroopa Liidust ja Euroopa Aatomienergiaühendusest väljaastumise leping – Nõukogu otsus väljaastumislepingu sõlmimise kohta – Ühendkuningriigi kodanikud – Liidu kodakondsuse kaotus – Isikliku puutumuse puudumine – Akt, mis ei ole halduse üldakt – Vastuvõetamatus)

2.8.2021   
            
            
               ET
            
            
               Euroopa Liidu Teataja
            
            
               C 310/29
            
         
      Üldkohtu 8. juuni 2021. aasta määrus – Silver jt versus nõukogu
      (Kohtuasi T-252/20) (1)
      
      (Tühistamishagi - Vabadusel, turvalisusel ja õigusel rajanev ala - Ühendkuningriigi Euroopa Liidust ja Euroopa Aatomienergiaühendusest väljaastumise leping - Nõukogu otsus väljaastumislepingu sõlmimise kohta - Ühendkuningriigi kodanikud - Liidu kodakondsuse kaotus - Isikliku puutumuse puudumine - Akt, mis ei ole halduse üldakt - Vastuvõetamatus)
      (2021/C 310/37)
      Kohtumenetluse keel: inglise
      
         Pooled
      
      
         Hagejad: Joshua Silver (Bicester, Ühendkuningriik) ja veel kuus hagejat, kelle nimed on esitatud kohtumääruse lisas (esindajad: barrister P. Tridimas ning solicitors D. Harrison ja A. von Westernhagen)
      
         Kostja: Euroopa Liidu Nõukogu (esindajad: M. Bauer, R. Meyer ja J. Ciantar)
      
         Ese
      
      ELTL artikli 263 alusel esitatud nõue tühistada osaliselt nõukogu 30. jaanuari 2020. aasta otsus (EL) 2020/135 Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepingu sõlmimise kohta (ELT 2020, L 29, lk 1).
      
         Resolutsioon
      
      
                  1.
               
               
                  Jätta hagi vastuvõetamatuse tõttu läbi vaatamata.
               
            
                  2.
               
               
                  Vajadus otsustada Euroopa Komisjoni, British in Europe’i, Plaid Cymru – The Party of Walesi, European Democracy Labi, ECIT ja European Alternatives Ltd menetlusse astumise avalduste üle on ära langenud.
               
            
                  3.
               
               
                  Jätta Joshua Silveri ja teiste hagejate, kelle nimed on toodud lisas, kohtukulud nende endi kanda ja mõista neil välja Euroopa Liidu Nõukogu kohtukulud, välja arvatud menetlusse astumise avaldustega seotud kohtukulud.
               
            
                  4.
               
               
                  Jätta J. Silveri ja teiste hagejate, kelle nimed on toodud lisas, nõukogu, komisjoni, British in Europe’i, Plaid Cymru – The Party of Walesi, European Democracy Labi, ECIT ja European Alternatives Ltd menetlusse astumise avaldustega seotud kohtukulud nende endi kanda.
               
            
         (1)  ELT C 215, 29.6.2020.